Amien Rais

Muhammad Amien Rais, (pilotutu 26 April 1944) yito tawu ngota politisi Indonesia, sa'ati botiya lowali ta'uwa lo Majelis Syuro Partai Ummat tilumula inggidu partai botiya pilopotihulo tanggal 29 April 2021. Ngopohiya leeto, tiyo olo lojabati mayi lowali Ketua Majelis Permusyawaratan Rakyat Republik Indonesia, 3 Oktober 1999 sambe 30 September 2004. Te Amien rais botiya otawa lotawu tokoh lo Muhammadiyah. Tiyo olo taa lopotihulo Partai Amanat Nasional wawu Partai Ummat.

Tanggule Amien Rais yilumuneto motilango to dunia politik Indonesia, lowali tala ngotaliyo ta kritis ode tililahepo tinepo pemerintahan Orde Baru yimbi-yimbide mopulito to walungo kekuasaan Presiden Soeharto. Tiyo lopotihulo Partai Amanat Nasional to masa Reformasi to walungo pemerintahan Presiden B. J. Habibie maa lopoluli mowali mopotihulo partai ngohuntuwa. Tiyo lojabati lowali Ketua Umum PAN inggidu partai partai botiya pilopotihulo sambe taawunu 2005 wawu diila loticaloni mowali Ketua Umum to Kongres II.

 Tutumulo wawu pondidikan 
Amien Rais pilotutuliyo to Surakarta, Jawa Tengah, wala'a oluwoliyo le Suhud Rais wawu Sudalmiyah Rais. Mongodula'aliyo botiya tawu lo Muhammadiyah to Surakarta. Tiyamoliyo, Suhud Rais lulus lonto SMA Mualimin Muhammadiyah, wawu hemokalaja to kantori urusan agama Surakarta. Tiyo olo anggota lo Dewan Pendidikan Muhammadiyah to Surakarta. Tiiloliyo, Sudalmiyah, pilotutu to taawunu 1912, aktivis lo Aisyiyah, lembo'a lo mongobuwa to walungo Muhammadiyah, wawu maa lowali ta'uwa lo lembo'a botiya 20 taawunu. Tiyo lulus lonto sikola keguruan Muhammadiyah 'Hogere Indlansche Kweekschool'. Tiyo olo anggota partai Masyumi to taawunu 1950-an. Tiiloliyo botiya yilate to taawunu 2001.

 Karir 
Lapato lo kuliah to Amerika, te Amien Rais lowali tala ngota lo masa'ala Timur Tengah, wawu tiyo kritis ode tinepo luarnegeri lo Amerika. Tiyo olo aktif to Muhammadiyah to taawunu 1985. Taawunu 1990 lowali wakil kotua lo muktamar to Yogyakarta. Ngopohiya leeto, tiyo olo aktif to Ikatan Cendekiawan Muslim Indonesia. Amien Rais lowali ta'uwa lo Dewan Pakar ICMI, dabo tiyo lotowuli to jabatan boyito taawunu 1997, sababu mo'owali mobuhunga wolo pamarenta tomimbihu kasus Busang wawu Freeport. To taawunu 1995, Amien Rais lowali ta'uwa lo Muhammadiyah, lotowoli olo ta'uwa tanggula Azhar Basyir, ta'uwa to'u boyito, dabo yilate lapato boheli lojabati ulangi lowali ta'uwa lo Muhammadiyah.

 Politik 
To taawunu 1998, te Amien Rais mo'owali mo kritik ode pamarenta wawu maa lowahe'a wolo kokoliyo'o reformasi. Sambe pamarenta Orde Baru maa lodini tililahepo demontrasi u hemopolayi'o suara lo ra'iyati tomimbihu reformasi. To hulalo Mei 1998, kota Jakarta maa lo'antulu pilobu lo tawu. Polisi wawu tentara diila mambo longurusani keamanan. To sa'ati boyito Presiden Soeharto boheli lopona'o kunjungan kenegaraan ode Kairo, Mesir. Lohuwalingayi ode Indonesia, Presiden Soeharto maa longotota situasi didu mowali aturuwolo.

 Referensi 

Dalala:Tawu